呂傳贊

呂傳贊係中華人民共和國政治人物。佢係山東牟平人。

1947年5月，呂傳贊開始做嘢，喺膠東軍區衛生部所屬醫藥廠做統計員、試驗員。1953年，佢喺中國人民大學政治經濟系讀書，1957年畢業之後喺北京石油學院做過助教、講師、政治理論教研室負責人。1966年，做中央對外聯絡部一局副處長。1978年開始，佢做過河北建設學院辦公室副主任、主任、馬列教研室主任。1982年，做河北建設學院院長、黨委副書記。1983年，做中共河北省委常委、科教部部長。1985年，做中共河北省委秘書長。1986年，做中共河北省委副書記。1993年至1997年12月，做第八屆河北省人大常委會主任、黨組書記。1998年1月，做河北省政協主席。

呂係中共第十四、第十五大代表，亦係第六、七、八屆全國人大代表。

2018年4月16號零時十五分，呂傳贊喺河北省石家莊病死，終年86歲。4月18號朝早喺石家莊市殯儀館舉殯。

類:中華人民共和國政治人物
中國人民大學舊生
類:煙臺人
傳贊